
Hippocratis  doctrina  de  constitutionibus  medicis  vel  epidemicis 
(si  verbo  quorumdam  utamur),  in  illo  peculiari  quodam  signo 
versatur,  quod  morbi  in  se  quasi  insculptum  praebent,  instante 
tempestatum  defluvio,  aut  ignota  forsan  causa,  cujus  effectus 
tantum  percipere  queamus;  quae  vero  , quaecumque  sit , adeo  mor- 
borum naturam  temperat,  ut  eorum  aliquando  mutetur  curatio 
necesse  sit. 

Cujusquidem  doctrinae  scientia  in  factis  quae  a primis  artis  tem- 
poribus observata  sunt  sita  est , eorumque  diligenti  in  considera- 
tione et  in  praeceptis  quae  ex  illa  consideratione  oriuntur.  Com- 
plures medici  arduam  hanc  materiam  tentaverunt , alii  vero  illa 
omnino  praetermissa  , in  observandis  factis  quae  oculis  subjicie- 
bantur toti  se  contulerunt,  nulla  rerum  ab  antecessoribus  obser- 
vatarum habita  ratione. 

Tam  multa  sunt  perpendenda  facta  , tantumque  temporis  pos- 
tulat illa  investigatio,  ut  non  licuerit  multas  aggredi  quaestiones  , 
quas  nostrum  praebet  propositum,  illasque  tantum  notaverimus. 
Utilitatem  qua  pollent  constitutiones  medicae,  ad  dignoscendos 
morbos  symptomatibus  fallacibus,  ut  ita  dicam  , indutos  adnotare 
satis  habuimus. 

Primae  partis  nostri  argumenti  solutionem  aggressuri , illas  me- 
dicas retulimus  constitutionum  descriptiones,  quae  perfectius  de- 
lineatae  nobis  apparuerunt , maximam  partem  earum  quae  nostros 
ante  oculos  incumbebant  linquere  conati. 

Prima  illa  facta  perpendimus , observataque  recentia  pondera- 
vimus, et  ex  considerationibus  ab  illis  fluentibus  nostram  duxi- 
mus primam  conclusionem. 

Ex  solutione  primae  quaestionis  oriri  debet  quaestionis  secundae 


4 

solutio,  illam  quoque  certissimis  ex  factis  tum  veteiibus,  tum  re- 
centibus facile  elicimus. 

Hanc  profecto  immensam  materiam , nimisque  nostra  aetate  ne- 
glectam, non  omnino  perscrutati  sumus;  at  ideo  venia  sumus  digni 
quod  tempus  defuerit,  quodque  de  constitutionibus  loquendo  dixe- 
rit Sydenham  : « Ad  justum  de  iisdem  observationum  apparatum 
congerendum , fortasse  senis  medici  aetas  non  sufficeret. » 

' QUAESTIO. 

AN  HIPPOCRATICA  DOCTRINA  DE  CONSTITUTIONIBUS 
MEDICIS  COMPROBANDA? 

AN  IN  CURANDIS  MORBIS  ET  PRAESERTIM  ACUTIS 
OBSERVANDA  ? 


PRIMA  QUAESTIONIS  PARS. 

An  hippocratica  doctrina  de  constitutionibus' medicis  comprobanda? 

§ I.  Quorumdum  auctorum  sententiae  et  observata. 

Hippocrates  non  ignorabat  quanta  sit  in  movendis  morbis  tem- 
pestatum vis , et  quibus  signis  illa  morbos  quasi  notet.  Uludque 
profecto  jam  diu  Hippocratis  majores  cognoverant,  nam  Coius  se- 
nex illa  non  , ut  a se  ipso  inventa  refert ; et  saltem  verisimile  est , 
illum  antecessorum  observationes  ad  suam  utilitatem  retulisse  , 
qui  tanta  cum  fiducia  doctrinam  quasi  constituit,  quae  quidem, 
non  nisi  multis  et  accuratissime  narratis  factis  innixa,  stabiliri  po- 
test. In  nonnullis  illius  rei  medicae  parentis  operibus,  praecepta  de 
constitutionibus  medicis  quasi  constituta  videntur.  Suum  de  aere 
aquis  et  locis  librum  his  verbis  exorditur:  « Qui  artem  recta  inves- 
tigatione consequi  volet,  is  primum  quidem  anni  tempora  in  con- 
siderationem adhibere  debet.  » Hujusque  praecepti  fidus  custos , 
ab  incipio  librorum  de  morbis  vulgaribus  s plures  constitutiones  me- 
dicas describit,  antequam  morborum,  qui  vulgo  grassati  sunt, 
narrationem  aggrediatur ; indicat  postea  quae  fuerint  eorum  pro- 
gressio et  finis.  In  procreandis  morbis  vim  tempestatum  adeo  co- 
gnoscebat divus  senex,  ut  de  illa  fere  tantum  tertiam  Apliorismo- 

rum  sectionem  scripserit.  In  illa  tam  gravi  ejus  operum  parte  , 
multae  apparent  sententiae, , quae  tot  elapsis  seculis,  et  in  legioni- 
bus a Gra:cia  tam  disparilius  verae  et  sagacissimae  videntur.  Attamen 
fateamur  neccsse  est,  plures  ex  illis  nimis  extensas  nostro  arbitrio 
esse.  Sed  a nostris  adeo  differunt  regiones  in  quibus  medicinam  « 
exercebat  Hippocrates , ut  non  alia  causa  quaerenda  sit,  cur  ab 
illius  observationibus  nostrae  tam  discrepent  observationes. 

Etsi,  multis  quae  nunc  nobis  praesto  sunt  instrumentis  , indi- 
geret Hippocrates,  attamen  in  tempestatum  observatione  , calorem, 
frigus , siccitatem,  humorem  inspicit  atque  quiquid  ex  illis  tem- 
pestatum vicibus  oriatur,  in  tertia  Aphorismorum  sectione  con- 
stituit. In  libris  de  morbis  vulgaribus  s cum  descriptionem  meteo- 
rologicam  aggreditur,  autumnum  primum,  sequentiaque  anni 
tempora,  aestatem  denique  considerat,  et  morbos  qui  in  anni  qui- 
busque temporibus  grassantur,  et  quibus  signis  dignosci  possunt 
enarrat.  Illud  notandum  praebet:  medicam  scilicet  constitutionem 
non  tempestatibus  aut  anni  terminis  circumscribi  , cum  tempes- 
tates aut  sequentes  anni  in  illam  nullam  mutationem  afferunt. 

Qua  quidem  arte  solertissimus  ille  coutemplator  ad  id  pervenit, 
ttt  multarum  medicarum  constitutionum  nobis  praeberet  exempla  ; 
inter  quae,  illa  praesertim , ex  communi  omnium  auctorum  opi- 
nione , conspicua  r quae  in  primo  et  in  tertio  libro  scripta 
sunt.  Constitutionem  medicam  cognosci  . tanti  momenti  ar- 
bitrabatur Hippocrates,  ut  hoc  ipsum  in  libro  de  Prognostico  di- 
-ceret : « Debet  autem  morborum  ejusmodi  naturam  cognoscere  , 
quantum  corporis  vires  exsuperent  simulque  et,  siquid  divinum 
ia»  morbis  insit,  hujus  praecognitionem  addicere.  Debet  autem 
differentiam  morborum,  assidue  in  vulgus  grassantium  cito  ani- 
madvertere , nec  temporis  statum  ignorare.  Sic  enim  eum  omnes 
merito  admirabuntur  et  bonus  erit  medicus.  » Ed.  Ghart. tomv 
VMI,  p,  585. 

Gelsus  vero,  cujus  liber  tot  et  tam  eximia  praebet  medicin* 
et  liygienes  generalia  praecepta  , nihil , de  tempestatum  et  varia- 
■rum  coeli  temperationum  vi  praetermisit,  in  morborum  grassatione 
•ef  progressu  eTolvendis.  Haec  leguntur  in  praefatione  secundi  libri 

De  re  medica  : « Ubi  aequalitas  (tempestatum  ) autem  est,  saluber- 
rimi sunt  sereni  dies  : meliores  pluvii  quam  tantum  nebulosi  nebuli- 
ve  : optimique  liieme  qui  omni  vento  vacant ; aestate  quibus  favonii 
perdam. » Illudque  infra  subjicit : «Neque  solum  interest  quales  dies 
sint,  sed  etiam  quales  ante  praecesserint.  » 

Galenus,  cum  Hippocratis  libros  commentariis  illustraret  suam 
de  humoribus  in  eximiam  divi  senis  doctrinam  induxit,  et  di- 
versis anni  temporibus  humorum  praevalentiam,  sanguinis  scili- 
cet bilis  assignavit. 

Subserentibus  seculis , oblivione  insepultae  fuerunt  bonae  doc- 
trinae, nec  commune  latum  dt  clinavit  doctrina  de  constitutionibus 
medicis;  et,  sexdecimo  tantum  adveniente  seculo,  novo  splendido 
fulgore  in  lucem  rediit. 

Inter  primosqui  Hippocratis  doctrinam m honorem  revocaverunt, 
annotandus  medicus  gallicus  Raillou , qui  quidem  in  duobus  E/n- 
demiorum  et  Ephemeridum  libris , constitutiones  cujusque  anni 
temporis,  et  morborum  qui  illa  comitantur  descriptionem  in  lu- 
cem edidit.  Quidquid  ipse  annotavit  refert,  illudque  cum  Coi  seni 
observationibus  comparat,  illasque  aut  coullrmat,  aut  discrimina 
notat.  Sese  plerumque  sanguinis  emissionis  studiosum  praebet, 
quam  quidem  adhibebat  in  febribus  putridis;  illudque  ex  bis  ipshys 
verbis  patet : « An  neotericorum  standum  opinione,  qui  in  febribus 
quas  putrescens  humor  ascendit,  a venae  sectione  temperant,  quod 
in  mesenterio  humores  concludantur  ? Contra  stat  experientia,  nam 
statim  a sectione  morborum  levatio.  » Lib.  I , pa g»  5. 

Sydenham , qui  ingenti  totam  morborum  phaenomeno  ruta  nao- 
lemingeniocoercuitetamplexusest,  morborum  quos  in  diversis  anni 
temporibus  observabat,  progressus  perspexit  et  Hippocratis  et  Bailiou 
instar  descripsit.  Ut  medicinae  parens  in  apertum  specialia  exhibuit 
symptomata.  Morbos  generati  na  depinxit,  sed,  tantum  quod  ex  ob- 
servationibus ortum  perceperat , no n vero  observationes  ipsas 
scripsit.  In  duabus  partibus  medicum  annum  divisit , hae  sunt. : 
i° constitutio  vernalis,  quae  per  januarium  mensem  incipit,  et  ad- 
veniente solstitio  desinit;  2°  constitutio  autumnalis,  «pw  ab  dllo 
solstitio , usque  ad  januarium  mensem  procedit. 

Per  primam  constitutionem  occurrunt  morbi,  qui  caput  etpeclu* 

afficiunt;  per  autumnale  tempus,  abdominis  organa  praecipue 
morbi  regnantes  invadunt.  Animadvertit  Anglus  Hippocrates  vario 
saepe  aspectu  morbos  indui,  « Non  tam  qua  varias  ejusdem  anni 
tempestates,  quam  qua  discrepantes  diversorum  ad  invicem  an- 
norum constitutiones  referunt  ab  iisque  dependent. » Postea  Syden- 
ham  de  morbis  quos  ipse  contemplatus  est  loquitur,  affirmatque 
se  ex  suis  observationibus  compertum  habere,  omnes  populares 
morbos , et  praesertim  febres  continuas  pro  variis  annis  differre  ; 
ita  ut  curandi  ratio  quae  nunc  sanitatem,  elapso  tantum  anno 
mortem  afferre  posset , illasque  varietates  his  verbis  evolvere  co- 
natur. «Variae  sunt  nempe  annorum  constitutiones,  quar  neque 
calori , neque  frigori  non  sicco  humidove  ortum  suum  debent , 
sed  ab  occulta  potius  et  inexplicabili  quadam  alteratione  in  ipsis 
terrae  visceribus  pendent.  » Pog.  22. 

Constitutionibus  medicis  generatim  enarratis,  plures  Sydenham 
populares  morbos  adumbrat,  quos  ipse  observavit  per  illas  consti- 
tutiones. Paucis  verbis  praecipuas  tempestatum  notas  indicat,  et  cu- 
randi modum  ex  ipso  peculiari  constitutionis  genere  elicit,  ut  ipse 
ait  in  illa  quam  nuperrime  citavimus  pagina  : «Ubi  semel  in  ge- 
nuinam medendi  rationem , quam  haec  vel  illa  febris  speciem  sibi 
vindicat,  auspicato  indicerim,  ad  eumdem  scopum  collimans 
(favente,  ut  sit , optimo  numine)  metam  quasi  semper  attingam, 
respectu  ad  temperamentum,  aetatem  et  reliqua  ejus  modi  usque 
quaque  habito,  donec  extincta  illa  specie  novoque  gliscente  malo, 
anceps  rursum  haereo  qua  mihi  via  insistendum,  ut  aegris  subve- 
niam. » Oper.  omn.,  t.  1. 

In  diversis  popularibus  morbis  quos  ab  anno  1661  usque  ad 
annum  1675  exploravit,  multi  occurrunt  quiquidem  valde  inter 
se  discrepant , quos  vero  auctor  uno  aspectu  intuetur,  quod  sci- 
licet eorum  quisque  inflammationis  signum  praesefert.  Itaque  per 
annorum  i665  et  1666  epidemicam  constitutionem,  peripneumo- 
niis  , pleuritidibusque  et  anginis  observatis  , morbum  quemdam 
pestilentem  adnotavit : « anno  vero  surgente,  inquit,  ipsa  pestis 
irrupit  magno  symptomatum  pathognomicorum  numero  stipata  , 
carbunculis,  bubonibus.  » Et  cum  per  illam  constitutionem  plu- 

rimum  profuisset  sanguinis  missio,  illa  uti  non  dubitavit,  eatnque 
invadente  hoc  pestilenti  morbo,  et  antequam  erumperent  carbun- 
culi , commode  adhibuit.  Dicit  plurimum  profuisse  hanc  curandi 
rationem  , et  ideo  unum  ex  illis  quos  curabat  interiisse  , quod  ipse 
a repetita  sanguinis  missione  prohibitus  fuerit.  Similibus  quoque 
impulsus  rationibus  Sydenham  , variolam  curandi  modum  antea 
usitatum  omnino  mutavit,  medicamentisque  calefacientibus  di- 
luentia et  antiphlogistica  suggessit. 

Ex  ill.  Ramazini  Constitutionibus  medicis  Mutinensibus  , ab 
anno  1689  usque  ad  1694  annum  , patet  pluviosum  fere  semper 
coelum  fuisse  7 mitemque  hiemem  per  primum  annum  et  duos 
annos  sequentes,  multasque  grassatas  fuisse  diarrhoeas  , vermino- 
sosque  affectus,  et  febres  ominosis  signatas  symptomatibus , quoe 
funestum  semper  exitum  secum  trahebant;  quaquidem  perstante 
tempestate  , multas  curandas  fuisse  febres  typhoideas. 

Baglivi  ( Historia  Romani  terree  motus ) refert  vernum  tempus 
per  annum  1706  pluvium  fuisse , et  temperate  frigidum  , aestalem- 
que  mite  calidum  . autumnum  vero  jucundum  , hiemem  pluvia- 
lem et  frigidam.  Vere  novo  multae  apparuerunt  oplithalmiae  et 
multa  exanthemata  ; per  hiemem  et  autumnum  vero  plurimae 
grassatae  sunt  apoplexiae,  tertianaeque  febres  et  mesentericae.  Addit 
non  verisimile  esse  illos  affectus  variis  tempestatibus  ortum  suum 
debere  , sed  potius  terrae  motus  durumque  jejunum  quod  cives 
romani,  ut  Dei  iram  placarent,  servabant,  ad  illos  movendos  plu- 
rimum contulisse. 

In  libro  cui  haec  inscriptio  , Historia  morborum  qui  annis  1699  , 
1700,  1701  et  1702,  Uralislavice  grassati  sunt , descripta  occurrunt 
praecipua  propriaque  eujusque  anni  temporis  signa , et  historia 
morborum  qui  per  unam  quamque  tempestatem  annotanda  fue- 
runt. Et  si  illud  opus  non  multa  de  constitutionibus  medicis  sin- 
gillatim  considerata  praebeat , haberi  tamen  debet  fons  uberrimus, 
ex  quo  multa  oriuntur,  quibus  innixa  stabiliatur  doctrina  de  con- 
stitutionibus medicis. 

Huxham , qui  tantam  in  describendis  epidemicis  morbis , ab 
anno  1728  ad  annum  »7/48 , famam  assecutus  est,  Rdissime  quid- 

quid  de  constitutionibus  meteorologicis  observaverit  enarrat. 
Ideoque  imitandus  proponi  potest,  quod  illas  sagacissima  cura 
annotavit.  « Coeli,  inquit,  atque  aeris  mutationes,  notarein  dili- 
genter, variosque  morbos  bas  consequentes  , eorum  sane  causam 
et  naturam  melius  cognoscebam  ; quales  enim  tempestates,  tales 
etiam  sunt  morborum  constitutiones  , 'sicut  notavit  olim  Hippo- 
crates.» Observat,  de  aere,  praefat.,t.  II,  p.  i.  Tonicorum  medi- 
camentorum usus  ei  ulilis  visus  est;  in  quibusdam  constitutioni- 
bus medicis,  quae  per  breve  tantum  tempus  perstitere. 

INeapoli , anno  1760,  siccus  ac  coeli  temperie  varius  fuerat  au- 
tumnus; per  januarium  176'i  anni  mensem,  auster  e!  favonius 
flare  coeperunt,  nec  loto  posuerunt  anno;  inde  magna  constitutionis 
atmosphei irae  perturbatio  , multique  morbi  urbem  vexarunt.  Cl. 
Sarcone,  solerlissimus  rerum  in  illo  tempore  investigator,  refert 
late  saevisse  rhumatismos,  febresque  remittentes  et  intermittentes, 
cum  abscessibus,  ervsipelatibusque  gangraenosis,  peripneumo- 
niasque  rlnimalismales  et  asthenicas.  Memorat  idem  Sarcone  his 
praecipue  symptomatibus  : copioso  scilicet  sudore  , urinaeque 
aquosae  profluvio . vitalium,  genuinarumque  functionum  pertur- 
batione, a prostratione  virium,  illos  quasi  signatos  fuisse  morbos, 
qui,  ut  antea  quoque  animadverterat  Huxham,  opio  kinaque  ad- 
bibitis plerique  recesserunt. 

Vindobonae  beba  en  inflammatoriam  constitutionem  observavit, 
intentione  conspicuam;  qua  in  curanda  maximam  ex  largis  sangui- 
nis missionibus  utilitatem  ille  medicus  percepit. 

Vir  ille  cujus  monita  et  praecepta , praesertim  ob  eximiam  qua 
pollent  sagacitatem  propiorem  Hippocratis  aphorismis  locum  ob- 
tinent , StolI , qui  magno  Vindobonae  praeerat  nosocomio,  ubi  "an- 
tecessuris Dehaeu  partem  susceperat , per  plures  annos  ab  elapso 
1776  anno,  biliosam,  mira  quadam  arte,  adumbravit  medicam 
constitutionem,  qtiaeqnidem  praesertim  in  pleuritidibus , peri- 
pneumoniisque  et  rheumatismis  occ urebat , etc.  , etc.  : celerrime 
illos  vomiliva  et  laxantia  medicamenta  tollebant  affectus,  quos  ati- 
tiphlogistiea  exasperabant.  Ut  primum  illae  pneumoniae  ant  pleuri- 
tides  aegrum  invadebant,  os  amarescebat,  se  remittebat  'faw*e$:: 

« Tandem  , scripsit,  accessit  tamen  horripilatio  quin  et  intensius 
frigus,  minus  tamen  grave,  quam  in  vera  alias  pulmonum  inflam- 
matione solet.  » Postea  pectoris  morbi  localia  symptomata  de- 
monstrat , et  addit  : « Ructus  amari,  alvus  aut  obstructa  , aut  li- 
quidior ac  biliosa  : facias  cum  virore  pallida — , sapor  oris  ama- 
rus  , lingua  alba  subinde,  mucosaque  , plerumque  tamen  flavo 

virescente  humore  obducta....  , sputa  glutinosa,  crassa,  tenacia, 
in  paucis  vere  virescentia Vomitus  quibusdam  spontanei . le- 
vantes , biliosi Pulsus  , ut  plurimum  , non  durus,  et  varia  in 

variis  celeritate.  » Ab  incipio  incertior  fuit  curandi  ratio.  « Multi 
unam  duasve  sanguinis  missiones  instituerunt  eo  eventu,  ut  post 
momentaneum  , brevique  evanidum  levamen  omnia  symptomata 
exasperarentur....  Ubi  facto  examine  constitit,  morbum  nulla 
vera  inflammatione  complicari,  qualis  plerumque  fuit  , curam  ab 
emetico  incoliavimus — Ferine  omnibus  paulo  post  vomitum  op- 
pressio pdetoris  insigniter  imminuebatur.  » Dum  ex  morbo  conva- 
lescerent aegri , medicamenta  stomachica  ad  reficiendas  stomachi 
vires  coctrices  adhibebat.  — Ratio  medendi,  pag.  8 , etc. 

Cum  Vindobonae  mutata  fuit  constitutio  medica,  inflammato- 
riamque  faciem  induit , quod  quidem  agnovit  sagacissimus  ille 
Stoll  , eodem  studio  , quo  paulo  post  vomitiva  laxantiaque  medi- 
camenta praescripserat , sanguinis  missiones  et  antipldogisticam 
methodum  indixit. 

Hanc  biliosam  constitutionem  medicam  et  qua*>  secuta  est  consti- 
tutionem inflammatoriam  observavit  quoque  Hufeland. 

Dum  illi  medici  Vindobona1  hanc  biliosam  constitutionem 
observarent,  eamdem  in  Normannia  Le  Pecq  de  la  Cloture  ex- 
plorabat, eique  nomen  constitutionis  catarrhosae  addixerat  ; quod- 
que annotaverat  scripsit  in  libro  cui  hic  titulus  : Observalions 
$nr  les  maladics  epidemiques. 

Hippocratis  praeceptis  imbutus  Lepecq  de  Ia  Cloture  constitu- 
tiones medicas , quas  observaverat  , dum  artem  medicam  exer- 
ceret , in  lucem  edidit,  lllaque  praesertim  conspicua  est,  et,  in  illo 
operis  genere  ad  exemplum  proponi  posset,  quam  supra  indi- 
cavimus , cu  jusque  summum  exponemus. 


12 


Exeunte  1769  anno,  frequenter  pluerat,  vehementiusque  flave- 
rant auster  africusque  , ct  barometrum  nunquam  usque  ad  octo 
decimum  pollicem  suum  gradum  extulerat ; telluremque  per  Sep- 
tembrem gelu  duratum , imbres  mox  irrigaverant.  Adveniente 
solstitio,  auster  et  africus  debacchati  sunt,  comitantibus  procellis  , 
densissimisque  imbribus  , frequenter  strepuit  tonitru.  Per  janua- 
rium  mensem  frigus  fuit  , sed  non  tenuit , eique  saepius  imbres 
successerunt.  Varia  coeli  temperie  ver  insigne  fuit ; et  quamvis 
thermometrum , per  Maium,  vigesimum  gradum  attingeret,  aqui- 
lonis tamen  continuus  flatus  atmospheram  refrigeravit.  Advento 
solstitio,  humida  fuit  temperies  et  frigida  , fere  continuo  favonius 
flavit;  barometrum  infra  duodetrigesimum  gradum  stetit;  nec 
thermometrum  quindecimum  gradum  superavit , ad  duodecimum 
vulgo  gradum  stabat.  Per  caniculares  dies  , mitis  primum  fuit 
temperies  , posteaque  calor  thermometrum  ad  vigenti  sextum  gra- 
dum extulit.  Sed  incipiente  septembre,  rediit  frigida  humidaque 
coeli  temperies , comitantibus  nebulis  solito  magis  densis. 

Ille  annus  , ait  ipse  Rothomagoeus  observator  , insignis  fuit 
peculiaribus  quibus  notabantur  signis  morbi , et  curandi  modo 
quem  postulabant.  Complures  perscrutanti  se  praebuerunt  hoc 
morbo  , quem  ipse  febrem  catarrhalem  peripneumonicam  appel- 
laverat , laborantes.  Hujusce  quidem  affectus  ea  sunt  pecu- 
liaria signa:  repentina  morbi  grassatio , comitante  sat  magno 
capitis  dolore , qui  saepe  saepius  ex  sudore  suppresso  oritur. 
jEgros  vexabant  spirandi  difficultas,  tussis,  mucosaque  expui- 
tio , et  cruenta  saepe  sputa  , multa  saepe  etiam  mucosa  ma- 
teria permista  , et  sat  vehemens  quoque  lateris  dolor.  Ad  illa 
plerumque  accedebant  saburralia  in  gastricis  viis  signa  , linguae 
subflavus  color,  mucosi  vomitus  et  biliosi , ejusdemque  naturae 
dejectiones;  pulsus  febrilis  erat ; e naribus  aliquando  sanguis  sed 
parce  effluxit.  Horum  morborum  plerique  prima  vel  secunda  aut 
tertia  septimana  recedebant,  quod  quidem  aliquoties  eveniebat , 
post  copiosum  crassae  criticaeque  urinae  profluvium. 

Morbus  cedebat  ptisana  pectorali  adhibita  , admotaque  ipeca- 
cuanha,  aut  tartrate  stibiato  ad  illam  dosim  quae  vomitus  moveat. 

Raro  admodum  sanguinis  missiones  instituit , eisque , non  nisi 
peculiaris  cujusquam  casus  habita  ratione,  usus  est. 

Mulieri  scilicet  ideo  venam  incidit,  quod  menstrua  difficile  de- 
fluerent. Sed  in  caeteris  omnibus  casibus  ab  illa  curandi  ratione 
semper  abstinuit,  quia  plane  perspexerat,  quam  periculose  in  is- 
tius modi  constitutionibus  institueretur.  « J’ai  vu  , dit  Lepecq,  des 
malades  tues  par  1’abus  de  ce  secours  mal  employe ; j’en  ai  vu 
d’autres  rester  languissants , menaces  de  plithisie  , tomber  dans  la 
fievre  lente,  1’anaxarque  et  1’bydropisie.  » Pag.  5g. 

Apud  regiae  societatis  medicae  Parisiensis  Commentarios  , per- 
multae occurrunt  observationes  meteorologicae  , quibus  adjuncta 
fuit  morborum  vulgo  grassantium  historia.  Non  omnes  morbi  in 
hoc  libro  optato  designantur;  peripneumoniae  enim  putridae  vocantur 
morbi  quibus  in  curandis,  tres  saltem  sanguinis  missiones  insti- 
tuerentur necesse  erat,  et  in  quibus  diluentes  potus  adbibebantur. 
Hiver  de  1779. 

Non  desunt  alia  facta  quae  hanc  doctrinam  infirmare  vident, 
sed  multa,  male  observata  nullo  modo  possunt  nostra  eruere  facta. 
De  illis,  deficiente  tempore,  non  possumus  dissertare. 

Constitutionem  catarrhalem  descripsit  Fouquet  quam  per  1796 
hiemem  Montipessulano  observavit. 

Anno  1802,  Dr.  Viault,thesim  propugnavit  de  constitutione  haud 
absimili,  quam  Parisiis  eodem  tempore  exploraverat. 

Dr.  Double  , in  medico  commentario,  quidquid  de  incipientis 
nostri  seculi  constitutionibus  medicis  observaverit,  in  lucem  edidit. 
Ille  non  modo  summa  eruditione,  sed  rectissimo  etiam  judicio 
conspicuus  observator,  in  singulo  trimestri  spatio,  qui  sit  coeli 
status  indicat  morbosque  describit  qui  per  hanc  periodum  gras- 
sati sunt;  quam  frequens  sit  constitutio  catarrhalis  enarrat;  et 
loquendo  de  aestivali  constitutione  calidissima  illud  notandum 
praebet;  «que  les  saisons  regulieres,  quelle  que  soit  leur  intensite, 
sont  bien  moins  nuisibles  a leconomie  que  celles  dont  la  marche 
irreguliere  presente  des  changements  frequents  et  fortement  pro- 
nonces.  » Sept.  i8o3.  Quae  quidem  cum  Hippocratis  observationi- 
bus omnino  congruunt. 

Illustrissimus  ille  Pinei,  cujus  interritum  nunc  medici  lacrymis 
prosequuntur,  multa  de  constitutionibus  medicis  , sagacissime  ab 
ipso  considerata,  scripsit  in  libro  cui  hic  titulus  : Clinique  medicale. 
In  instituenda  nosocomii  dicti  Salpetriere  constitutione  medica 
operam  contulit.  De  illa  tabulas  delineavit,  quae:  in  ultima  illius  libri 
parte  collocantur. « La  connaissance  de  ce  qu’on  appelle  Ia  consti- 
tution  medicale,  » ait  illustr.  professor, « ne  peut  etre  developpee 
que  sur  Ia  fxn  du  deuxieme  rnois  et  le  commencement  du  troisieme, 
puisque , pour  proceder  regulierement  a cette  recherche , il  faut 
faire,  mois  par  mois,  un  recensement  des  maladies  qui  ont  re- 
gne Inlroduct. , pag.  xxi. 

Cum  de  libris  Hippocratis  de  morbis  vulgaribus  loquitur  I)r.  Brous- 
sais,  dixit,  «que  ce  gcnre  de  litteratore  medicalle,  loin  de  s’etre 
perfectionne  depuis  cet  ecrivain,  a fait  au  contraire  quelques  pas 
retrogrades.  Examen,  t.  I,  p.  18. 

111.  Laennec , ille  sagacissimus  doetissimusque  rerum  scru- 
tator, cujus  omnes  immaturam  mortem  dolemus,  arbitrabatur 
constitutionem  medicam  plurimum  fortasse  iu  cordis  concretioni- 
bus sanguineis  formandis  valere. 

§ II.  Observata  nova,  considerationes  aliquae  generales,  et  conclusio. 

Expositis  praecipuis  factis  quae  ab  auctoribus  relata  sunt , qui 
de  constitutionibus  medicis  tractarunt , primam  quaestionem 
nobis  propositam  solvere  conabimur,  sed  harum  constitutionum 
sive  aeris  tempestatibus  , sive  morborum  naturae  speciali  inheren- 
tium  classificationem  praebere  non  tentabimus  , nec  fuse  lateque 
de  illis  constitutionibus  dicemus.  Singillatim  enarratas  dissertatio- 
nes negat  propositum  argumentum,  et  solum  in  doctrina  consti- 
tutionum medicarum  comprobanda  aut  infirmanda  versatur.  Bre- 
viter perlustremus  igitur  facta  a nobis  exposita,  quaj,  ob  brevita- 
tem temporis  accuratius  perpendere  non.  licet. 

Ex  mutationibus  meteorologicis  constitutionum  medicarum 
deprompta  est  doctrina  , ut  in  suis  operibus  asserit  Hippocrates , 
praesertim  in  tertia  Aphorismorum  sectione,  in  qua  legitur: « Tem- 

pestatum  anni  mutationes  potissimum  morbos  pariunt.  Apii.  I. 
Per  anni  tempestates,  quando  eodem  die,  modo  calor,  modo 
frigus  sit,  autumnales  morbos  expectato.  Aph.  IV.  Hieme  vero 
pleuritides  , peripneumoniae,  gravedines,  raucitates,  tusses,  do- 
lores pectoris  , laterum  , lumborum  et  capitis  , vertigines  et  apo- 
plexia-. Apk.  XXIII. 

Tum  veterum,  tum  recentiorum  inspectionibus  probantur  lia; 
assertiones,  aceurataque  coeli  temperiei  et  morborum  perscruta- 
tione. Quis  negare  poterit  quanta  sit  in  bene  sanos  ipsos  atmos- 
pherae  siccitatis  aut  humiditatis  vis?  quis  neget  quantum,  noctis 
aut  diu  vicibus  , nostrum  corpus  afficiatur  ? Illud  profecto  jam  diu 
ex  observationibus  plane  compertum  est.  Ex  recentibus  D.  Joan^ 
nis  Davy  experimentis  constat  corporis  calorem  augeri  cum  e 
regione  frigida  in  calidam  fit  transitus.  Ann.  de  chimie,  octob. 
jbe6. 

Quis  inficias  ire  poterit  permultas  inesse  aeri  causas  quae  nos 
modo  levibus  morbis , modo  epidemiis  typhoidibus  afficiant  ? 
INec  ideo  nostris  illas  instrumentis  percipi  posse  aeris  mutationes, 
quas  tamen  agnoscere  ratione  cogimur. 

Ex  altera  parte  sive  aeris  notandae  dotes  agant , necne  , obser- 
vatione constat,  morbos  , in  quibusdam  temporibus  , habitum 
peculiarem  aut  indolem  specialem  induere  , inde  tantae  in  eorum 
decursu  et  curatione  mutationes  nascuntur. 

Memorata  inter  facta  notabimus  : i°  constitutiones  inflammato- 
rias a cl.  Baillou  et  Sydenham  observatas  ; a°  constitutionem  bi- 
liosam, tanta  arte  ab  ili.  Stoll  descriptam,  quamque  cl.  Lepecq  de 
la  Cldture  et  Hufeland  observaverunt;  3°  constitutionem  putridam, 
de  qua  in  operibus  'ili.  Sarcone  et  Huxliam  mentio  facta  est.  Quis 
non  fatebitur  morbos  qui  grassati  sunt  per  illas  constitutiones  et 
de  quibus  proesertim  insto  , quod  optime  delineatae  sunt , signa  in- 
terse  omnino  discrepantia  praebuisse  ? Yerurn  enim  vero  pleuri- 
tides quas  anno  1675  Sydenham  descripsit,  quasque  Stoll  anno 
1776  observavit,  et  illae  quae  martio  mense,  anni  1735  , grassatae 
sunt,  quasque  enarravit  Huxham  , sede  quidem  similes,  sympto- 
matibus vero,  decursu  et  curatione,  adeo  dissimiles  erant,  ut  nul: 

lus,  nisi  quem  praejudicat®  opiniones  caecant,  illa  discrimina  ad- 
mittere negaret,  de  his  non  amplius  loquar. 

Etiamsi  ad  nostram  materiam  non  pertineat  horum  discrimi- 
num causas  investigare , dicemus  tamen  illas  phaenomenis  meteo- 
rologicis  qui,  nostris  observationibus  et  instrumentis  percipi  pos- 
sunt, non  semper  omnino  explanari,  quia  forsan  nostra  instru- 
menta non  exquisita  perfectione  pollent,  quodque  majori  cura  et 
sagacitate  indigerent  nostrae  investigationes.  Ut  dicam  quae  sint 
hae  constitutiones,  non  profecto  ad  Hippocratis  to  ©sibv,  nec  ad 
illud  nescio  quod  inexplicabile  clarissimi  Sydenham  confugiemus. 
Satis  erit  effectus  cognoscere  , si  causae  latere  debent.  Sic  , in  fe- 
bribus intermittentibus  , satis  est  scire  corticem  peruvianum  , cum 
recte  praescriptum  est  et  administratum  , prospere  succedere ; 
parvaque  refert  ignorare  quae  sit  ejus  agendi  ratio. 

Non  indicare  conabimur  quandiu  praestare  possint  constitutio- 
nes; non  dicemus  an  morbi  semper  illorum  sub  arbitrio  sint;  an 
constitutiones  medie®  regnantes  per  quoddam  tempus  aliquando 
relaxentur.  Non  perscrutemur,  an  per  quasdam  constitutiones  or- 
gana quaedam  magis  afficiuntnr  quam  alia.  Longiorem  secum  tra- 
heret digressionem  harum  quaestionum  explicatio  , quaequidem 
sunt  extra  nostrum  argumentum.  Tandem  ad  factorum  narratio- 
nem redeamus  , et  propositum  aggrediamur. 

Nonne  quotidie  occurrunt  facta  quae  ab  aliis  medicis  antea  ob- 
servata confirmant?  Quis  neget  morbos  qui  ab  aliquot  abhinc  annis 
regnant,  constitutione  inflammatoria  insignes  esse,  illamque  con- 
stitutionem adhuc  vigere?  et  si  quis  inficias  iret,  illum  omnes  sub- 
risu et  improbatione  persequerentur,  ut  nuperrime  accidit  in 
doctissimorum  virorum  coetu. 

Hanc  observatam  constitutionem  et  multa  facta  quae  illam  de- 
signant in  opusculo  retuli,  quod , in  competitione  ad  praemium 
quot  annis  nosocomiorum  discipulis  datum,  sibi  judicum  suffragia 
confecit.  Hocce  opusculum  5e8  observationibus,  multisque  tabulis 
constabat,  quarum  ali®  morbos  qui  per  trimestre  spatio  grassati 
sunt  evolvunt,  ali®  analyticam  narrationem  pr®bent  pr®cipuorum 
morborum  qui  nobis  observandi  fuerunt.  111®  observationes  coi- 

lectae  fuerunt  in  illis  partibus  nosocomii  dicti  Hotel-Dieu  quibus 
praeerant  DD.  Husson,  Recamier  et  Geoffroy,  quibus  quidem  vene- 
randis magistris  meis  publicum  grati  animi  pignus  praebere  me 
juvat.  Tabui,  priv.  pneum.,  Dict.  sc.  medie.  , tom.  XLIII,  p.  444* 

Hoc  labente  anno  imprimis  flaverunt  aquilo  et  auster,  fere  con- 
tinuo barometrum  ad  28  pollicem  stetit,  parcae  imbres  fuerunt, 
sat  stabilis  fuit  calor,  et  26  gradum  attigit  thermometrum , multi 
fuerunt  lepidi  dies.  Itaque  observavimus  plerorumque  morborum 
naturalem  progressum  fuisse,  celeremque  recessum. 

Apud  5a8  aegros  observavimus  33?  phlegmasias  acutas  ct  impli- 
cationibus vacuas;  33  baemorrhagias,  ex  quibus  octo  inflammatio- 
nibus implicatae  erant;  43  neuroses,  inter  quas  9 quibus  inflam- 
matorii affectus  accedebant;  38  organicos  morbos,  cx  quibus  11 
phlegmasiis  stipati  erant;  denique  5 7 febres,  quoquidem  in  genere 
morbi  collocantur  nonnulli  plethorici  , biliosique  et  adynamici 
status  quidam,  febres  intermittentes  et  variis  omnibus  signatae 
typis  , quarumque  nonnullae  inflammatoria  symptomata  praese 
ferebant. 

Ex  observationibus  nostris  patet  organa  digestionis  praesertim 
phlegmasias  invasisse,  diversaque  pulmonis  elementa. 

Antiphlogistica  curandi  ratio  fere  semper  adhibita  fuit,  semper- 
que  prospere  successit.  Sanguinis  etiam  missio  homini  utilis  fuit 
affecto  peripneumonia , quae  adynamica  praebebat  symptomata, 
cuique  saniosa  accedebat  exspuitio. 

Ab  illo  tempore  eadem  semper  nobis  visa  est  constitutio  me- 
dica, in  nosocomiis,  aeque  ac  in  urbe  antiphlogistica  curatio  in 
debellandis  regnantibus  morbis  imprimis  valere  visa  fuit.  Raro 
adhibitum  fuit  tartras  stibiatum  ea  dosi  quae  vomitus  moveat ; et, 
in  paucis  admodum  casibus,  medicamenta  stimulantia  commode 
praescripta  fuerunt.  Ideone  Stoll  constitutionem  biliosam,  consti- 
tutionemque putridam  Huxam  rejicere  debemus?  Illud  profecto 
absque  recta  ratione  et  bona  fide  esset. 

Praesens  medica  constitutio  vim  suam  exercet  etiam  in  aegros 
qui  operationem  chirurgicam  patiuntur  : saepe  observavimus  organa 
gravi  inflammatione  correpta,  apud  aegros  in  quos  celleberrimus 


i8: 

nosocomii  dicti  Hdtel-Dieu  protochirurgus  operationes  habitua 
exercuerat  dexteritate. 

Quamvis  sedulam  post  observationem  vera  ha^c  praecepta  ad- 
mitti debeant,  diversis  scilicet  anni  tempestatibus  morbos  pro- 
creari, qui  illarum  tempestatum  defluvio  .obnoxii  sunt,  et  quibus- 
dam in  casibus , quos  saepius  explicare  nequimus  , morbos  pecu- 
liarem quamdam  faciem  induere  ; attamen  fateamur  necesse  est 
illam  Hippocratis,  quam  quidem  celeberrimi  medici  acceptam  se- 
cuti sunt,  doctrinam  , saepius  neglectam  fuisse  quam  ut  ad  suam 
utilitatem  omnia  illa  retulisset  facta  , quibus  innixa  firmiori  stabi- 
liorique  basi  imponeretur. 

Multae  accuratissimaeque  observationes ; saMulae  perscrutatio- 
nes de  diversis  aeris  dotibus  , adjuvantibus  fidelibus  instrumentis  ; 
aeque  facta  symptomatum  cum  medicationis  exitu  contentio;  at- 
tentissima cura  in  notandis  varietatibus  quas  ad  morborum  pro- 
gressus afferunt  diversa  climata  et  utriusque  gentis  diversi  mores, 
aliique  omnes  casus  qui  illa  explicare  possunt  quae  saepius  in  ob- 
servationibus interse  pugnantia  videntur  ; cadaverum  extispitiones 
accuratissimae  factae,  laesionum  quae  mortem  aut  antecesserunt  aut 
secutae  sunt  ratione  habita  ; haec  sunt  necessaria  elementa  ad  sta*» 
biliendam  expendendamque , tabulis  rectam  comparationem  insti- 
tuentibus , doctrinam  in  qua  jam  nobis  adsunt  nonnulla  prae- 
tiosa  documenta. 

CONCLUSIO. 

• .••  V • • . •.  , . - • i . ..V 

Et , cum  inquisitio  comparatioque  horumce  documentorum , 
excerptorum  ab  auctoribus  maximi  in  re  medica  ponderis;  cumque 
observationes  propriae  nostrae  nobis  demonstrarunt  morbos  haud 
raro  tempestatum  causa  produci , et  saepe  quadam  speciali  a prae- 
stantissimis  auctoribus  indicata  vi  grassari,  factis  meditationibus- 
que freti  , absolvimus  quaestionem  et  dicimus  : 

Ergo  hippocratica  doctrina  de  medicis  constitutionibus  com- 
/ probanda.  1 • ? 

QUJESTIO  secunda. 

An  hippocratica  doctrina  de  constitutionibus  medicis,  in  curandis 
morbis  et  praesertim  acutis  observanda  ? 

Chronici  morbi  vires  constitutionis  medicae  parum  patiuntur. 
Attamen  phthisicos,  exempli  gratia,  vidimus  parvis  missionibus 
sanguinis  sublevatos  cum  in  pejus  ruebant,  constitutionis  inflam- 
matoriae regnantis  causa. 

Medicamentorum  optionem  aliquando  addicunt  tempestates. 
Therapeutices  antiquissimae  leges  usum  medicamentorum  purgan- 
tium per  tempora  nimis  calida,  aut  nimis  frigida,  repellunt.  Eaedem 
leges  contra,  ut  in  indicatis  constitutionibus , quibusdam  utamur 
medicamentis  nos  suadent.  Per  aestatem,  exempli  gratia,  majoris 
praetii  sunt  sudorifici  quam  in  tempestate  opposita.  Tandem  non 
nos  fugit  chirurgicas  operationes  frequenter  amoveri,  quia  non  illis 
aut  tempora,  aut  regnans  constitutio  medica  favebant. 

Maximi  momenti  est  constitutionis  medici  cognitio  in  quibusdam 
casibus  ab  ili.  Sydenhamo,  aliisque  clarissimis  auctoribus  indica- 
tis ; quibusquidem  in  casibus , non  solum  ad  curationem  insti- 
tuendam prodest  constitutionis  scientia , sed  etiam  ad  morbos 
dignoscendos  quorum  symptomata  multum  differunt  ab  illis  quae 
cum  morbi  causa  apte  congruunt.  « Eh  bien , ait  doctor  Mourgut, 
dans  ces  diverses  circonstances  , c’est  la  connaissance  de  la  consti- 
tution  regnante  qui  donnera  au  medecin' toutes  les  notions  que  lui 
refusent  les  symptomes.  » Essai  sur  la  doctr.  med.  des  constitutions 
et  des  epidemies.  Montp.,1819.  Unam  observationem  referamus  quae 
utramque  assertionem  stabilire  poterit.  Hanc  observationem  per 
annum  1818,  in  nosocomio  vulgo  Hdtel-Dieu  dicto,  apud  D.  Hus~ 
son , collegi. 

Pleuro-pneumonia  clexlera.  Nec  tussis  nec  expectoratio  adsunt,  adyna- 
mica  symptomata  observantur;  cum  nonnullae  pneumoniae  inflammatoriae,  in 
nosocomio  vigent,  thoracem  exploramus;  dignoscitur  pleuro-pneumonia; 
curatio  , instituta  medicatione  antiphlogistica. 

Die  17  augusti,  mulier  sexagenaria , decrepita , et  constitu- 
tione macilenta  , ad  nosocomium  venit  , nulla  primum  de 
illius  anterioris  statu  documenta  accepimus.  Supina  resolutaque 
jacebat,  et  vix  poterat  ad  quaesita  respondere  nostra  ; sicca  atraque 
erat  lingua;  sitis  magna;  cutis  fervens  et  arida;  pulsus  strictus, 
frequens  et  parvus;  normalem  dixisses  respirationem,  nec  tussis, 
nec  expectoratio  aderant.  Attamen,  cum  in  nosocomio  tunc  non- 
nulli pleuropneumonia  inflammatoria  aegrotabant,  respirationis 
apparatum  sedulo  exploramus.  Longam  inspirationem  ducere  ne- 
quibat aegrota,  sese  male  explicabat  dexter  pulmo,  dolorem  attulit 
percussio,  et  nullo  modo  insonuit  pars  thoracis  dextra,  sinistra 
perfectum  contra  sonum  edidit.  Tunc  audivimus  hanc  mulierem  , 
octo  ante  diebus,  laterali  dolore  laboravisse,  mucositatem  san- 
guine striatam  exspuisse,  et  prave  fuisse  tractatam.  Cognita  pulmo- 
nis inflammatione  , missio  sanguinis  instituitur  et  potus  pectorales 
dantur. 

18  die.  Parva  fit  expectoratio ; pulsus  amplior  non  tam  frequens ; 
de  suo  statu  recte  loquitur  aegrotans. 

19  die.  Minuuntur  symptomata , cucurbitulas  scarificatae  ad  af- 
fectam thoracis  partem  admoventur. 

20  die.  Paululum  sonat  ad  claviculam  pectus  , ad  internam  dex- 
teris brachii  partem  apponitur  vesicatorium. 

Morbi  melior  status  in  dies  crescit ; purgatio  cum  oleo  ricino- 
rum instituta  est  in  26  die  augusti. 

Sequentibus  diebus  gradatim  personuit  pectus,  et  ad  optimam  sa- 
nitatem restituta,  post  39  dies  commorationis  egressa  est  haec  mu- 
lier e nosocomio. 

Tandem  si  ad  medicationes  ab  ili.  Baillou  et  Sydenham , Stoll 
et  Lepecq  de  la  Cloture , Huxham  et  Sarcone  institutas  , mentem 
nostram  intendimus,  magistros  artis  illos  praeclarissimos  vidimus, 
in  constitutionibus  medicis,  modum  curationis  accommodatum  ca- 

pientes  : cum  utilitate  utuntur  hac  curatione  et  alias  negligunt  et 
repellunt  quod  aliae  illis  incertas  vel  nocentes  videantur.  111.  Bail- 
lou  et  Sydenham  ^missionis  usu  sanguinis  celeres  numerosasque 
sanationes  adipiscuntur.  Cl.  Stoll  et  Lepecq  de  la  Cldture  metho- 
dum vomitivam  et  laxantem  laudant ; discrimina  incommodaque 
antiphlogisticorum  adnotant.  Sagacitate  pollens  Huxham  consti- 
tutionem putridam,  per  maii  mensem  anni  1755  regnantem, 
depingit,  in  qua  instituta  primum  parca  sanguinis  missione  , ad 
usum  tonicorum  medicamentorum  utiliter  se  se  confert. « Ad  eum 
adeo  finem,  optato  demum  cum  successu,  post  summum  morbi 
incrementum  , exhibui  aliquam  ex  cortice  peruviano  medicinam 
cum  alexipharmacis  idoneis  et  elixire  vitrioli  Mynsichti  acidula- 
tam. » Observ.  de  aere. 

In  praesenti  constitutione  medica  , sanguinis  missiones  tum  ge- 
nerales , tum  locales  , potus  diluentes  et  uno  verbo  antiphlogistica 
maximi  momenti  sunt  in  morbis  regnantibus  curandis  , tartras 
potassae  stibiatum  , cortexque  peruvianus  in  paucissimis  casibus 
opportune  ministrantur. 

Non  dubito  quin  referre  debeamus  constitutioni  tunc  regnanti, 
sanationes  numerosas  quas  in  nosocomio  vulgo  Hotel-Dieu  dicto  , 
feliciter  obtinuit  cl.  Doublet , cum  puerperales  peritonitides  radice 
ipecacuanhae  curaret.  111.  Finke,  depingendo  biliosam  constitutio- 
nem quam  ab  anno  1776  usque  ad  annum  1780  observavit,  hoc 
adnotat  scilicet,  recenter  ex  partu  decumbentes  haud  raro,  per 
diem  vel  posterum  diem  partus  , correptas  esse  morbo  signis 
sequentibus  conspicuo:  tumefactum  tensumque  abdomen  erat, 
et  doloribus  cruciatum  ; inguinarum  regiones  dolebant,  etc.,  etc. 
Recte  illis  puerperis  admovebantur  remedia  quorum  adversus  fe- 
bres biliosas  probata  erat  virtus.  De  morbis  biliosis,  auctore  Finke. 

Quis  morbum  his  symptomatibus  signatum  peritonitidem  puer- 
peralem esse  negaret?  Quis  vero  ad  illam  curandam  semper  eum- 
dem  ac  cl.  Finke  et  Doublet  medicandi  modum  adhiberet  in  prae- 
senti constitutione  medica  ? 

CONCLUSIO. 

Itaque,  cum  ex  illis  diversis  factis  quae  supra  memoravimus,  pateat 
in  curandis  morbis  acutis  maximi  esse  momenti  constitutionis 
medicae  rationem  habere ; 

Ergo  hippocratica  doctrina  de  constitutionibus  medicis  in  cu- 
randis mobis  et  praesertim  acutis  observanda. 

